
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 322 

3 Απριλίου 1998 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση σύστασης του κοινωφελούς ιδρύματος με 
την επωνυμία «ΚΡΟΥΝΟ! ΤΗΣ ΑΓΑΠΗΣ» και κύρω¬ 
ση του οργανισμού αυτού. 1 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Αυτοδίκαιη κατάργηση οργανικών θέσεων των κλά¬ 
δων ΠΕ3 Αρχ/νων, ΠΕ4 Πολιτικών Μηχανικών, ΔΕ5 
Σχεδιαστών, ΔΕ6 Συντηρ. Έργων Τέχνης, ΔΕ20 Ερ- 
γατοτεχνιτών, ΥΕ6 Εργατοτεχνιτών και ΥΕ7 Καθα- 


ριστώντου ΥΠΠΟ. 2 

Έγκριση Μεταστέγασης του Δημοτικού Ωδείου Άρ¬ 
τας. 3 

Έγκριση μεταστέγασης της Μουσικής Σχολής Δήμου 
Ιεράπετρας. 4 


Τροποποίηση της συστατικής πράξης της Δημοτικής 
Επιχείρησης με την επωνυμία «Δημοτική Εταιρεία 
Πληροφόρησης Θεάματος και Επικοινωνίας» στο 


Δήμο Θεσσαλονίκης. 5 

Μεταβίβαση οικοπέδου στην Κοινότητα Άνω Ποροΐων 
Ν, Σερρών. 6 


ΠΡΟΕΔΡΙΚΑ ΔΙΑΤΑΓΜΑΤΑ 

{1) 

Έγκριση σύστασης του κοινωφελούς ιδρύματος με την ε¬ 
πωνυμία «ΚΡΟΥΝΟΙ ΤΗΣ ΑΓΑΠΗΣ» και κύρωσητου ορ¬ 
γανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την από 2.5.1990 μυστική διαθήκη του Μητροπολίτη 
Δράμας Φιλίππου κατά κόσμο Δημητρίου Τσορβά του 
Σπυρίδωνα, η οποία δημοσιεύθηκε με το α- 
ριθ.783/21.2.1997 πρακτικό του Μον. Πρωτοδικείου Αθη¬ 
νών, με την οποία συστήθηκε κοινωφελές ίδρυμα με την ε¬ 
πωνυμία «ΚΡΟΥΝΟΙ ΤΗΣ ΑΓ ΑΠΗΣ» και με έδρα τα Μέγα¬ 
ρα. 

2 Τις διατάξεις των άρθρων: α) 95 και 98 του ΑΝ 


2039/1939, β) 101 και 119του Εισαγωγικού Νόμου του Α¬ 
στικού Κώδικα και γ) 108 και 110 του Αστικού Κώδικα. 

3. Την από 3.11.1997 γνωμοδότηση του Συμβουλίου Ε¬ 
θνικών Κληρ/των. 

4. Την αριθ. 1107147/1239/0006Α/4.10.1996 κοινή από¬ 
φαση του Πρωθυπουργού και του Υπουργού Οικονομι¬ 
κών, με την οποία ανατέθηκαν αρμοδιότητες στους Υφυ¬ 
πουργούς Οικονομικών {Φ.Ε.Κ. 922/Β'). 

Με πρόταση του Υπουργού Εθνικής Παιδείας και Θρη¬ 
σκευμάτων, και του Υφυπουργού Οικονομικών αποφασί¬ 
ζουμε: 

Άρθρο μόνο 

1. Εγκρίνουμε τη σύσταση του κοινωφελούς ιδρύματος 
με την επωνυμία «ΚΡΟΥΝΟΙ ΤΗΣ ΑΓΑΠΗΣ», η οποία έγινε 
από το Μητροπολίτη Δράμας Φίλιππο κατά κόσμο Δημή- 
τριο Τσορβά με την από 2.5.1990 μυστική διαθήκη του, 
που δημοσιεύθηκε με το αριθ.783/21.2.1997 πρακτικότου 
Μον. Πρωτοδικείου Αθηνών. 

Το ίδρυματούτο αποτελεί νομικό πρόσωπο ιδιωτικού δι¬ 
καίου, υπάγεται στην εποπτεία και τον έλεγχοτων Υπουρ¬ 
γών Οικονομικών και Εθνικής Παιδείας και Θρησκευμά¬ 
των και διέπεται από τις διατάξεις της παραπάνω συστα¬ 
τικής του πράξης, του παρακάτω οργανισμού, του ΑΝ 
2039/1939 και των διαταγμάτων που εκδόθηκαν ή θα εκ- 
δοθούν, σε εκτέλεση του νόμου τούτου. 

2. Κυρώνουμε τον οργανισμό διοίκησης και διαχείρισης 
του ιδρύματος τούτου, που αποτελείται από δεκαπέντε 
(15) άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος 
με την επωνυμία «ΚΡΟΥΝΟΙ ΤΗΣ ΑΓΑΠΗΣ». 

Άρθρο 1 

Μορφή - Επωνυμία - Έδρα - Σφραγίδα 

1. Το κοινωφελές ίδρυμα με την επωνυμία «ΚΡΟΥΝΟΙ 
ΤΗΣ ΑΓΑΠΗΣ», που συστήθηκε από το Μητροπολίτη Δρά¬ 
μας Φίλιππο κατά κόσμο Δημήτριο Τσορβά του Σπυρίδω¬ 
να με την από 2.5.1990 μυστική διαθήκη του, που δημοσι¬ 
εύθηκε με το αριθ.783/21.2.1997 πρακτικό του Μον Πρω¬ 
τοδικείου Αθηνών, αποτελεί νομικό πρόσωπο ιδιωτικού 
δικαίου και διέπεται από τις διατάξεις της παραπάνω συ¬ 
στατικής πράξης, του παρόντος οργανισμού, του ΑΝ 

2039/1939, όπως κάθε φορά ισχύει ο νόμος αυτός και των 
διαταγμάτων που εκδόθηκαν ή θα εκδοθούν σε εκτέλεση 
του νόμου τούτου. 

2. Έδρα του ιδρύματος είναι τα Μέγαρα. 

3 Η σφραγίδα του ιδρύματος είναι στρογγυλή και ανα¬ 
γράφει περιμετρικά μέσα σε πλαίσιο, την επωνυμία του ι¬ 
δρύματος και στο μέσον αυτής την έδρα και το έτος έ¬ 
γκρισης της σύστασής του. 

Άρθρο 2 

Σκοπός 

Σκοπός του ιδρύματος είναι η χορήγηση υποτροφιών 
σε οικονομικά αδύνατους ή ορφανούς από τον έναν ή και 
τους δύο γονείς, νέους ή νέες που διακρίνονται για το ή¬ 
θος τους και την επίδοσή τους στα γράμματα για τη συ¬ 
νέχιση των σπουδών τους σε Ανώτατα Εκπαιδευτικά I- 
δρύματα ή σε Ανώτερες Σχολές, αν κριθεί τούτο αναγκαίο 
από το Διοικ. Συμβούλιο του Ιδρύματος και κατάγονται α¬ 
πό τις περιοχές των Ιερών Μητροπόλεων Μεγάρων και 
Σαλαμίνος, Καρυστίας και Σκύρου, Γρεβενών και Δράμας 
ή διαμένουν σ’αυτές. Σε περίπτωση κατά την οποία απο- 
τύχει η προσπάθεια επιλογής των υποτρόφων από τις 
τέσσερις ως άνω Μητροπόλεις το Διοικ. Συμβούλιο του ι¬ 
δρύματος δύναται να χορηγήσει υποτροφίες σε νέους ή 
νέες από όλη την Ελλάδα με τις ίδιες κατά τα λοιπά προϋ¬ 
ποθέσεις ή τττωχούς φοιτητές από το Θεολογικό Οικο¬ 
τροφείο της Αποστολικής Διακονίας της Ελλάδος ή και 
αλλοδαπούς τροφίμους του ιδίου οικοτροφείου. 

Άρθρο 3 

Περιουσία - Πόροι 

1. Περιουσία του ιδρύματος αποτελεί το ποσό των τριά¬ 
ντα εννέα εκατομμυρίων εξακοσίων πενήντα χιλιάδων ε¬ 
ξήντα έξι (39.650.066) δρχ. το οποίο είναι επενδεδυμένο 
σε αμοιβαία κεφάλαια διαχείρισης διαθεσίμων της ΑΛΦΑ 
ΕΤΑΙΡΕΙΑΣ ΔΙΑΧΕΙΡΙΣΗΣ ΑΜΟΙΒΑΙΩΝ ΚΕΦΑΛΑΙΩΝ Α.Ε 

Για την εκτέλεση των σκοπών του ιδρύματος θα διατί¬ 
θεται ετησίως ποσοστό 5% του συνολικού κεφαλαίου που 
θα υπάρχει κατά την 31η Δεκεμβρίου του προηγούμενου 
έτους. 

2. Πόροι του ιδρύματος είναι: 

α) Τα εισοδήματα από την εκμετάλλευση των περιου¬ 
σιακών του στοιχείων. 

β) Οι τόκοι από τις καταθέσεις του σε Τράπεζες ή άλ¬ 
λους Πιστωτικούς Οργανισμούς. 

γ) Οι χρηματικές παροχές ή επιχορηγήσεις, καθώς και 
οι κληρονομιές, κληροδοσίες και δωρεές, οποιουδήποτε 
φυσικού ή νομικού προσώπου, προς αυτό. 

Άρθρο 4 

Διοίκηση 

1. Το ίδρυμα διοικείται από τριμελές Διοικητικό Συμ¬ 
βούλιο, που αποτελείται από τους: 

α) Εκάστοτε Μητροπολίτη Μεγάρων και Σαλαμίνας ως 
Πρόεδρο με αναπληρωτή το νόμιμο εκπρόσωπό του. 

β) Εκάστοτε Δήμαρχο Μεγαρέων με αναπληρωτή του 
το νόμιμο εκπρόσωπο αυτού. 

γ) Έναν εφημέριο ως εκπρόσωπο του εφημεριακού 
κλήρου της Ιεράς Μητρόπολης Μεγάρων και Σαλαμίνος, 
ο οποίος ορίζεται από το Μητροπολίτη αυτής με αναπλη¬ 
ρωτή του κάποιον άλλο εφημέριο που ορίζεται ομοίως. 


2. Τα μέλη του Διοικητικού Συμβουλίου ορίζουν με πρά¬ 
ξη τους, έπειτα από ψηφοφορία, το Γραμματέα και τον 
Ταμία. 

3. Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης, για οποιοδή- 
ποτε λόγο, κάποιου από τα μέλη του Διοικητικού Συμβου¬ 
λίου, η κενή θέση συμπληρώνεται με απόφαση των υπο¬ 
λοίπων μελών, κατόπιν πρότασης του Προέδρου σύμφω¬ 
να με τις διατάξεις της συστατικής πράξης και του 
άρθρου 99 του ΑΝ 2039/1939. 

Ειδικότερα σε περίπτωση αποποίησης ή παραίτησης 
του Δημάρχου Μεγαρέων. ο Πρόεδρος του ιδρύματος ο¬ 
ρίζει άλλο πρόσωπο, κατά προτίμηση εκ των υπολοίπων 
Δημάρχων ή και Προέδρων Κοινοτήτων της περιφέρειας 
της Ιεράς Μητρόπολης, εφαρμοζόμενων κατά τα λοιπά 
των διατάξεωντου άρθρου 99του Α.Ν.2039/1939. 

4. Το Διοικητικό Συμβούλιο συνεδριάζει τακτικά κάθε έ¬ 
ξι μήνες και εκτάκτως όποτε το ζητήσει ο Πρόεδρος ή δύο 
από τα μέλη του, με γραπτή αίτησή τους προς τον Πρόε¬ 
δρο, πάντοτε όμως έπειτα από πρόσκληση του Προέ¬ 
δρου. 

5. Το Διοικητικό Συμβούλιο βρίσκεται σε απαρτία όταν 
τα παρόντα μέλη είναι περισσότερα από τα απόντα. Με¬ 
ταξύ των παρόντων πρέπει υποχρεωτικά να είναι και ο 
Πρόεδρος ή ο νόμιμος αναπληρωτής του. 

6. Οι αποφάσεις του Διοικητικού Συμβουλίου λαμβάνο- 
νται κατά πλειοψηφία των παρόντων μελών και σε περί¬ 
πτωση ισοψηφίας υπερισχύει η γνώμη με την οποία συ- 
ντάσσεται ο Πρόεδρος. 

7. Σε περίπτωση που κάποιο μέλος του Διοικητικού Συμ¬ 
βουλίου απουσιάζει αδικαιολόγητα από τρεις συνεχείς 
συνεδριάσεις, θεωρείται ότι έχει παραιτηθεί και η κενή θέ¬ 
ση αυτού συμπληρώνεται κατά τα οριζόμενα στην παρ. 3 
του παρόντος άρθρου. 

8. Σε κάθε συνεδρίαση του Διοικητικού Συμβουλίου τη¬ 
ρούνται πρακτικά, στα οποία καταχωρίζονται όλες οι α¬ 
ποφάσεις που λαμβάνονται από αυτό, καθώς και η γνώμη 
των μελών που τυχόν διαφωνούν. 

Τα πρακτικά υπογράφονται από όλα τα μέλη που μετέ¬ 
χουν στη συνεδρίαση. 

9. Τα μέλη του Διοικητικού Συμβουλίου προσφέρουντις 
υπηρεσίες τους χωρίς αμοιβή. Δικαιούνται όμως οδοιπο¬ 
ρικών ή άλλων εξόδων που δαπάνησαν για την εκτέλεση 
υπηρεσίας του ιδρύματος, εφόσον έγιναν έπειτα από ει¬ 
δική εντολή του Διοικητικού Συμβουλίου και αποδεικνύε- 
ται ότι πραγματοποιήθηκαν νόμιμα. 

Άρθρο 5 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται την 
περιουσία του ιδρύματος και γενικά αποφασίζει για κάθε 
θέμα που αφορά στη διοίκηση και στη λειτουργία του, τη 
διάθεση των πόρων αυτού, καθώς και για κάθε ενέργεια 
που σχετίζεται με την εκπλήρωση του σκοπού του, πά¬ 
ντοτε όμως σύμφωνα με τις διατάξεις της συστατικής 
πράξης, του παρόντος οργανισμού, του ΑΝ 2039/1939 και 
των διαταγμάτων που εκδόθηκαν ή θα εκδοθούν σε εκτέ¬ 
λεση του νόμου τούτου, καθώς και των λοιπών σχετικών 
νόμων και διαταγμάτων, 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για έ¬ 
γκριση στην αρμόδια από το νόμο Αρχή τον προϋπολογι- 

σμό και απολογισμό του ιδρύματος, σύμφωνα με τις δια¬ 
τάξεις των άρθρων 101 και 102 του ΑΝ 2039/1939 και του 
από 20.12.1939 Β.Δ/τος (Φ.Ε.Κ. 552/Α). 

Μαζί με τον απολογισμό, καταρτίζει, ψηφίζει και υπο¬ 
βάλλει και το γενικό ισολογισμό του ενεργητικού και του 
παθητικού του ιδρύματος. 

β) Αποφασίζει την πρόσληψη του αναγκαίου πρσσωπι- 
κούτου ιδρύματος, με την προϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις και τα 
ειδικότερα καθήκοντα του παραπάνω προσωπικού, κα¬ 
θώς καιτην αμοιβή του, σύμφωνα με τους όρουςτων συλ¬ 
λογικών συμβάσεων εργασίας και τις διατάξεις γενικότε¬ 
ρα της εργατικής νομοθεσίας. 

γ) Αποφασίζει για κάθε θέμα που έχει σχέση με την εύ¬ 
ρυθμη λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονο¬ 
μιών κληροδοσιών και δωρεών, καθώς και για την ανακή¬ 
ρυξη ευεργετών και δωρητών του ιδρύματος. 

Άρθρο 6 

Αρμοδιότητες Προέδρου 

1. Ο Πρόεδρος του Διοικητικού Συμβουλίου του ιδρύ¬ 
ματος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως ή 
με πρόσωπο που ορίζεται απ' αυτόν και εγκρίνεται με α¬ 
πόφαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και έ¬ 
κτακτες συνεδριάσεις, κηρύσσει την έναρξη και λήξη αυ¬ 
τών και διευθύνει τις συζητήσεις. 

Οι προσκλήσεις για συνεδρίαση στέλνονται στα μέλη 
του Διοικητικού Συμβουλίου δεκαπέντε (15) τουλάχιστον 
μέρες πριν από τη συνεδρίαση. 

γ) Καταρτίζει, βοηθούμενος από το Γραμματέα, την η¬ 
μερήσια διάταξη των θεμάτων που θα συζητηθούν, την ο¬ 
ποία και υπογράφει. Θέμα που δεν περιλαμβάνεται σ' αυ¬ 
τήν δεν συζητείται, εκτός αν πρόκειται για επείγουσα υ¬ 
πόθεση και συμφωνήσει γι' αυτό η πλειοψηφία των 
παρόντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης. Μπορεί όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέλος του 
Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγ¬ 
γραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύ¬ 
ματος, εκτελεί τις αποφάσεις του Διοικητικού Συμβουλί¬ 
ου και ενεργεί σύμφωνα με τις ειδικές εξουσιοδοτήσεις 
και εντολές αυτού. 

2. Τον Πρόεδρο, όταν απουσιάζει ή κωλύεται, αναπλη¬ 
ρώνει ο νόμιμος εκπρόσωπός του και σε περίπτωση α¬ 
πουσίας ή κωλύματος τούτου, άλλο μέλος του Διοικητι¬ 
κού Συμβουλίου που ορίζεται με απόφαση αυτού. 

Άρθρο 7 

Αρμοδιότητες Γ ραμματέα 

1. Ο Γραμματέαςτου ιδρύματος: 
α) Συνυπογράφει με τον Πρόεδρο κάθε έγγραφο του ι¬ 
δρύματος προς τρίτους. 


β) Φροντίζει για τη σύνταξη των πρακτικών του Διοικητι¬ 
κού Συμβουλίου. 

γ) Διεκπεραιώνει την αλληλογραφία. 

δ) Φυλάττειτα έγγραφα, τα βιβλία {εκτός από τα διαχει¬ 
ριστικά) και τη σφραγίδα του ιδρύματος και ευθύνεται για 
την καταστροφή ή την απώλεια τούτων. 

2. Ο Γραμματέας μπορεί, εφόσον κρίνεται αιτιολογημέ¬ 
να απαραίτητο από το Διοικητικό Συμβούλιο (λόγω ειδι¬ 
κών συνθηκών), να βοηθείται από υπάλληλο του ιδρύμα¬ 
τος, την ευθύνη όμως για τις ενέργειες τούτου φέρει πά¬ 
ντοτε ο ίδιος. 

3. Το Γ ραμματέα, όταν απουσιάζει ή κωλύεται, αναπλη¬ 
ρώνει ο νόμιμος εκπρόσωπός του και σε περίπτωση α¬ 
πουσίας ή κωλύματος τούτου άλλο μέλοςτου Διοικητικού 
Συμβουλίου που ορίζεται με απόφαση αυτού. 

Άρθρο 8 

Αρμοδιότητες Ταμία 

1.0 Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και υ¬ 
πογράφοντας σχετικές αριθμημένες διπλότυπες αποδεί¬ 
ξεις. 

β) Καταθέτειτα έσοδα του ιδρύματος σε ένα από τα πι¬ 
στωτικά ιδρύματα που ορίζονται στο άρθρο 73 του ΑΝ 
2039/1939, έχοντας την ευχέρεια να παρακρατεί από αυ 
τά ένα μικρό ποσό, που είναι αναγκαίο για την πληρωμή έ¬ 
κτακτων και επειγουσών δαπανών του ιδρύματος, το ύ¬ 
ψος του οποίου καθορίζεται με απόφαση του Διοικητικού 
Συμβουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, α¬ 
πολογισμού και ισολογισμού του ιδρύματος. 

2. ΤονΤαμία, όταν απουσιάζει ή κωλύεται, αναπληρώνει 
ο νόμιμος εκπρόσωπός του ή άλλο μέλος του Διοικητικού 
Συμβουλίου που ορίζεται με απόφαση αυτού. 

Άρθρο 9 

Τοπικές Επιτροπές 

1. Το Διοικητικό Συμβούλιο του ιδρύματος βοηθείται 
στο έργο του ως προς την επιλογή των υποτρόφων εκτός 
της έδρας του απότρειςτριμελείςτοπικές επιτροπές στις 
ακόλουθες Ιερές Μητροπόλεις: 

α) Καρυστίας και Σκύρου, β) Γρεβενών και γ) Δράμας. 

2. Οι τοπικές επιτροπές απαρτίζονται από τους: 

α) Οικείο Μητροπολίτη ως Πρόεδρο με αναπληρωτή το 
νόμιμο εκπρόσωπό του. 

β) Εκάστοτε Δήμαρχο της πόλης στην οποία βρίσκεται 
η έδρα της οικείας Μητρόπολης με αναπληρωτή του το 
νόμιμο εκπρόσωπό του. 

γ) Έναν εφημέριο ως εκπρόσωπο του εφημεριακού 
κλήρου της οικείας Ιεράς Μητρόπολης, ο οποίος ορίζεται 
από τον αρμόδιο Μητροπολίτη με αναπληρωτή του κά¬ 
ποιον άλλον εφημέριο που ορίζεται κατά τον ίδιο τρόπο. 

3. Σε περίπτωση αποποίησης ή παραίτησης κάποιου α¬ 
πό τα μέλη τοπικής επιτροπής το Διοικ. Συμβούλιο ορίζει 
με απόφασή του άλλο πρόσωπο μετά του αναπληρωτή 
του ως μέλος αυτής. Ειδικότερα σε περίπτωση αποποίη¬ 
σης ή παραίτησης του εκάστοτε Δημάρχου ορίζεται κατά 

τα ανωτέρω άλλο πρόσωπο κατά προτίμηση όμως από 
τους υπολοίπους Δημάρχους ή και Προέδρους Κοινοτή- 
τωντης οικείας Μητροπολιτικής περιφέρειας. 

4. Σε περίπτωση αποποίησης ή παραίτησης για οποιο- 
δήποτε λόγο και των τριών μελών τοπικής Επιτροπής, το 
Διοικητικό Συμβούλιο κατά την απόλυτο κρίση του ορίζει 
νέα τριμελή επιτροπή από πρόσωπα ικανά και πρόθυμα 
να υπηρετήσουν τα σκοπό ταυ ιδρύματος, σύμφωνα με 
τις διατάξεις της συστατικής πράξης ή ακόμα με απόφα¬ 
σή ταυ διαγράφει τελείως την αρνούμενη τοπική επιτρο¬ 
πή, ανακοινώνοντας τούτο και εκθέτοντας τους λόγους 
της απόφασης αυτής. 

Αν τούτο συμβεί και σε δεύτερη ή και τρίτη τοπική επι¬ 
τροπή το ποσό που βρίσκεται στη διάθεση του Διοικητι¬ 
κού Συμβουλίου διατίθεται για τη χορήγηση υποτροφιών 
μόνο στην περιφέρεια της Ιεράς Μητρόπολης Μεγάρων 
και Σαλαμίνας. 

5. Αρμοδιότητα των τοπικών επιτροπών είναιη κατάτην 
απόλυτο κρίση τους επιλογή των υποτρόφων της περιφέ- 
ρειάς τους και η υποβολή της σχετικής πρότασής τους 
στο Διοικ. Συμβούλιο του ιδρύματος. 

6. Τα μέλη των τοπικών επιτροπών προσφέρουν τις υ¬ 
πηρεσίες τους χωρίς αμοιβή. 

Άρθρο 10 

Διαδικασία επιλογής & ανακήρυξης υποτρόφων 

1. Δικαίωμα υποτροφίας έχουν οι οικονομικά αδύνατοι 
ή ορφανοί από τον έναν ή και τους δύο γονείς νέοι ή νέες 
που διακρίνονται για το ήθος τους και την επίδοσή τους 
στα γράμματα για τη συνέχιση των σπουδών τους σε Α¬ 
νώτατα Εκπαιδευτικά Ιδρύματα ή σε Ανώτερες Σχολές αν 
κριθεί τούτο αναγκαίο από το Διοικ. Συμβούλιο του Ιδρύ¬ 
ματος και οι οποίοι κατάγονται από τις περιοχές των Ιε¬ 
ρών Μητροπόλεων Μεγάρων και Σαλαμίνας, Καρυστίας 
και Σκύρου, Γρεβενών και Δράμας ή διαμένουν σ’αυτές. 

Οι υπότροφοι θα πρέπει να είναι χριστιανοί ορθόδοξοι. 

2. Το Διοικητικό Συμβούλιο του ιδρύματος με πρόσκλη¬ 
σή του, στην οπαία αναφέρεται ο αριθμός των υποτρο¬ 
φιών κατά περιοχή, οι προϋποθέσεις απονομής υποτρο¬ 
φιών και τα απαιτούμενα δικαιολογητικά καλεί τους εν¬ 
διαφερομένους να υποβάλουν τα σχετικά δικαιολογητικά 
στις κατά τόπους έδρες των Ιερών Μητροπόλεων αντί¬ 
στοιχα. Η πρόσκληση δημοσιεύεται 45 ημέρες τουλάχι¬ 
στον πριν από την ημιέρα επιλογής δύο φορές σε δύο το¬ 
πικές εφημερίδες που εκδίδονται στον τόπο της έδρας 
του ιδρύματος και από μία φορά σε μία τοπική εφημερίδα 
που εκδίδεταιστουςτόπουςτων Ιερών Μητροπόλεων Κα¬ 
ρυστίας και Σκύρου, Γ ρεβενών και Δράμας. 

3. Η επιλογή και ανακήρυξη των υποτρόφων γίνεται χω¬ 
ρίς διαγωνισμό, σύμφωνα με τις διατάξειςτης συστατικής 
πράξης του ιδρύματος, του παρόντος, οργανισμού, του 
Α.ΙΜ. 2039/1939 και του από 18.8.1941 Καν. Δ/τος 
(Φ.Ε.Κ.286Α'). 

4. Σε περίπτωση κατά την οποία αποτύχει η προσπάθεια 
επιλογής των υποτρόφων από τις τέσσερις ως άνω Μη- 
τροπόλεις δύναται το Διοικητικό Συμβούλιο του ιδρύμα¬ 
τος να χορηγήσει υποτροφίες σε νέους ή νέες από όλη 
την Ελλάδα με τις ίδιες κατά τα λοιπά προϋποθέσεις ή σε 
πτωχούς φοιτητές του Θεολογικού Οικοτροφείου της Α- 
ποστολικής Διακονίας της Εκκλησίας της Ελλάδος ή και 
αλλοδαπούς τροφίμους του ιδίου Οικοτροφείου εφόσον 


έχουν τις προϋποθέσεις που προβλέπονται από τη συ¬ 
στατική πράξη, 

5. Κατά την επιλογή ως υποτρόφων πρωτοετών φοιτη¬ 
τών Α.Ε.1. ως προϋπόθεση λαμβάνεται είτε ο βαθμός α¬ 
πολυτηρίου Λυκείου είτε ο γενικός βαθμός εισαγωγής 
τους στα Α.Ε.Ι. με απόφαση του Διοικητικού Συμβουλίου. 

6. Οι υπότροφοι με τη φροντίδα του Διοικητικού Συμ¬ 
βουλίου του ιδρύματος ή της οικείας τοπικής επιτροπής 
θα παραμένουν ως οικότροφοι σε ειδικά οικοτροφεία της 
Εκκλησίας ή άλλωνπαρεμφερών οργανισμώντων οποίων 
τον Κανονισμό οφείλουν να τηρούν. 

Σε περίπτωση κατά την οποία στην έδρα της Σχολής 
που φοιτά ο υπότροφος δεν λειτουργεί Οικοτροφείο της 
Εκκλησίας ή άλλου παρεμφερούς Οργανισμού για την ε¬ 
ξυπηρέτηση του υποτρόφου, η τοπική επιτροπή δύναται 
κατόπιν έγκρισης του Διοικητικού Συμβουλίου να του πα¬ 
ρέχει κατά μήνα ή δΐμηνο κατά την κρίση της την ανάλογη 
υποτροφία. 

Αρθρο 11 

Ποσό-Διάρκεια υποτροφίας 

1. Το ποσό της μηνιαίας υποτροφίας κάθε υποτρόφου 
καθορίζεται με απόφαση του Διοικητικού Συμβουλίου, α¬ 
νάλογα με το ύψος των καθαρών εσόδων του ιδρύματος 
και τον αριθμό των υποτρόφων, πάντοτε όμως μέσα στα 
όρια που ορίζονται από τις διατάξειςτης συστατικής πρά¬ 
ξης του ιδρύματος, του άρθρου 54 του Α.Ν. 2039/1939 
καιτου άρθρου 28του από 18.8.1941 σχετικού Διατάγμα¬ 
τος. 

Σε περίπτωση κατά την οποία τα έσοδα του ιδρύματος 
επιτρέπουντη χορήγηση μόνοτριών υποτροφιών θαπρο- 
βαίνουν στην επιλογή των υποτρόφων κατά σειρά το Διοι¬ 
κητικό Συμβούλιο του ιδρύματος και οι τοπικές επιτροπές 
Καρυστίας και Σκύρου και Γ ρεβενών και μόνον μετά την 
αύξηση του διατιθέμενου προς το σκοπό αυτό ποσού θα 
χορηγείται υποτροφία και στον προτεινόμενο από την ε¬ 
πιτροπή της Δράμας. 

2. Οι υποτροφίες καταβάλλονται στους δικαιούχους 
σύμφωνα με τις διατάξεις των άρθρων 24, 26, 27 και 28 
του από 18.8.1941 Καν. Δ/τος (ΦΕΚ286Α) και διαρκούν 
μέχρι τέλος των κανονικών σπουδών τους στις Σχολές 
που φοιτούν συνυπολογιζομένου και του έτους για τις ε¬ 
ξετάσεις του πτυχίου και για 9 μήνες το χρόνο ήτοι από 10 
Οκτωβρίου έως 30 Ιουνίου. 

3. Η χορήγηση της υποτροφίας διακόπτεται όταν συ¬ 
ντρέχουν οι προϋποθέσεις που ορίζονται από τις διατά¬ 
ξεις της συστατικής πράξης του ιδρύματος και του άρ¬ 
θρου 29 του παραπάνω Καν. Δ/τος οι οποίες διαπιστώνο¬ 
νται με πράξη του Διοικητικού Συμβουλίου του 
ιδρύματος, που έχει υποχρέωση να παρακολουθεί την ό¬ 
λη πορεία των σπουδών των υποτρόφων και να αξιώνει 
απ' αυτούς την υποβολή, κάθε έτος, αποδεικτικών στοι¬ 
χείων της επίδοσής τους. 

Άρθρο 12 

Οικονομική διαχείριση 

1. Η οικονομική διαχείριση του ιδρύματος περιλαμβάνει 
ετήσια περίοδο, η οποία αρχίζει την 1η Ιανουάριου καιλή- 
γειτην 31η Δεκεμβρίου του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει 
από την ημέρα δημοσίευσης στην Εφημερίδατης Κυβέρ¬ 
νησης του σχετικού Π. Δ/τος έγκρισης της σύστασης του 

ιδρύματος, η οποία μπορεί να παραταθεί μέχρι την 31η 
Δεκεμβρίου του επόμενου ημερολογιακού έτους, με από¬ 
φαση του Διοικητικού Συμβουλίου που λαμβάνεται στην 
πρώτη συνεδρίασή ταυ. 

2, Η οικονομική διαχείριση γίνεται με βάση προϋπολογι¬ 
σμό και απολογισμό εσόδων και εξόδων, που καταρτίζο¬ 
νται σύμφωνα με τις διατάξεις των άρθρων 101 και 102 
του ΑΝ 2039/1939 και του από 20.12.1939 σχετικού Δ/τος 
{ΦΕΚ 552/Α'). 

Άρθρο 13 
Βιβλία και στοιχεία 

1. Το ίδρυμα τηρεί υποχρεωτικά τα ακόλουθα βιβλία και 
στοιχεία: 

α) Βιβλίο πρωτοκόλλου αλληλογραφίας, 
β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο κατα¬ 
χωρίζονται με χρονολογική σειρά και με λογιστική τάξη ό¬ 
λα τα έσοδα και έξοδα του ιδρύματος που πραγματοποι¬ 
ούνται στη διάρκεια της χρήσης. 

δ) Βιβλίο - μητρώο υποτρόφων, στο οποίο καταχωρίζο¬ 
νται τα ονόματα των υποτρόφων, η σχολή που φοιτούν, ο 
χρόνος και το ποσό της υποτροφίας κάθε υποτρόφου και 
τα λοιπά στοιχεία, τα οποία ορίζονται από τις διατάξεις 
του άρθρου 34 του από 18.8.1941 Καν. Δ/τος. 

ε) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από τον 
Πρόεδρο. 

2. Εκτός από τα παραπάνω βιβλία και στοιχεία, το Διοι¬ 
κητικό Συμβούλιο αποφασίζει την τήρηση και άλλων βι¬ 
βλίων και στοιχείων, τα οποία κρίνει ότι είναι απαραίτητα 
για την παρακολούθηση της διαχείρισης της περιουσίας 
του ιδρύματος και της εκτέλεσης του σκοπού του. 

Άρθρο 14 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί 
ή να συμπληρωθεί με Προεδρικό Διάταγμα, σύμφωνα με 
τις διατάξεις των άρθρων 98 του ΑΝ 2039/1939 και 110 και 
119 του Αστικού Κώδικα, ύστερα από πρόταση του Διοι¬ 
κητικού Συμβουλίου αυτού. 

Άρθρο 15 

Διάλυση του ιδρύματος - Τύχη περιουσίας αυτού 

1. Το ίδρυμα διαλύεται όταν και όπως ο νόμος ορίζει. 

2. Σε περίπτωση διάλυσης του ιδρύματος για οποιοδή- 
ποτε λόγο, η περιουσία του περιέρχεται στην Ιερά Μη¬ 
τρόπολη Μεγάρων και Σαλαμίνος για το φιλάνθρωπο έρ- 
γοτης. 

Στον Υπουργό Εθνικής Παιδείας και Θρησκευμάτων, 
και στον Υφυπουργό Οικονομικών αναθέτουμε τη δημο¬ 
σίευση και εκτέλεση του παρόντος διατάγματος. 

Αθήνα, 27 Φεβρουάριου 1998 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΣΤΕΦΑΝΟΠΟΥΛΟΣ 

ΟΙ ΥΠΟΥΡΤΟΙ 

ΥΦΥΠ. ΟΙΚΟΝΟΜΙΚΩΝ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΔΡΥΣ ΓΕΡ.ΑΡΣΕΝΗΣ 


ΥΠΟΥΡΓΙΚΕΣ Α ΠΟΦΑΣΕΙΣ ΚΑΙ ΕΓΚΡΙΣΕΙΣ 

Αρίθ. ΥΠΠΟ/ΔΙΟΙΚ/Α5/ΠΜΥ/13944 (2) 

Αυτοδίκαιη κατάργηση οργανικών θέσεων των κλάδων ΠΕ3 
Αρχ/νων, ΠΕ4 Πολπικών Μηχανικών, ΔΕ5 Σχεδιαστών, 
ΔΕΘΣυντηρ. Έργων Τέχνης, ΔΕ20 Εργατοτεχνιτών, ΥΕ6 
Εργατοτεχνιτών και ΥΕ7 Καθαριστώντου ΥΠΠΟ. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του άρθρου 27του Ν. 2190/94 «Σύστα¬ 
ση ανεξάρτητης αρχής για την επιλογή προσωπικού και 
ρύθμιση θεμάτων διοίκησης», 

2. Τις αριθμ. 31399/19,6.95, 31398/19.6.95 και 
31397/19.6.95 Υ.Α. που δημοσιεύθηκαν στο αριθμ. 
145/7.7.95 ΦΕΚ, με τις οποίες συστάθηκαν οργανικές θέ¬ 
σεις ανά κλάδο, με αυτοδίκαιη μετατροπή ισάριθμων θέ¬ 
σεων ιδιωτικού δικαίου αορίστου χρόνου και στις οποίες 
διορίσθηκε προσωπικό με σχέση εργασίας ιδιωτικού δι¬ 
καίου αορίστου χρόνου, σύμφωνα με τις διατάξεις του 
άρθρ. 27του Ν. 2190/94. 

3. Την αριθμ. 2222/19.1.98 απόφαση του ΥΠΠΟ, η οποία 
δημοσιεύθηκε στο αριθμ. 20/Γ/9.2.98 ΦΕΚ, με την οποία ε- 
ντάχθηκαν στον κλάδο ΤΕ Εργοδηγών Σχεδιαστών του 
ΥΠΠΟ, υπάλληλοι του κλάδου ΔΕ5 Σχεδιαστώντου ίδιου 
Υπουργείου, σύμφωνα με τις διατάξεις του άρθρ. 7του Ν. 
2557/97. 

4. Το γεγονός ότι από τις διατάξεις της πράξης αυτής 
δενπροκαλείται δαπάνη σε βάρος του κρατικού προϋπο¬ 
λογισμού (άρθρο 27 του Ν. 2081/92). 

5. Τις υπηρεσιακές μεταβολές των παρακάτω αναφερο- 
μένων υπαλλήλων, διαπιστώνουμε: 

Ότι καταργούνται αυτοδίκαια οι παρακάτω οργανικές 
θέσεις κλάδων του Υπουργείου Πολιτισμού, σύμφωνα με 
τις διατάξειςτου άρθρου 27του Ν, 2190/94 ως εξής: 

Α. Τέσσερις (4) οργανικές θέσεις του κλάδου ΠΕ3 Αρχι¬ 
τεκτόνων του ΥΠΠΟ ως εξής: 

1. Μία (1) οργανική θέση της Κεντρικής Υπηρεσίας του 
ΥΠΠΟ, από 31.12.96 ημερομηνία λύσης της υπαλληλικής 
σχέσης του με την Υπηρεσία του Αναστάσιου Πορτολά¬ 
νου, λόγω παραίτησής του. 

2. Μία οργανική θέση της Κεντρικής Υπηρεσίας του ΥΠ- 
ΠΟ, από 26.11.97 ημερομηνία λύσης της υπαλληλικής 
σχέσης της με την Υπηρεσία της Εριφίλης Βαρβαγιάννη, 
λόγω παραίτησής της. 

3. Μία (1) οργανική θέση της 1ης Εφορείας Νεωτέρων 
Μνημείων του ΥΠΠΟ, από 4.11.97 ημερομηνία λύσης της 
υπαλληλικής σχέσης της με την Υπηρεσία της Ευφημίας 
Τσαγγάρη, λόγω παραίτησής της. 

4. Μία οργανική θέση της 9ης Εφορείας Βυζαντινών Αρ¬ 
χαιοτήτων, από 30.11,97 ημερομηνία λύσης της υπαλλη¬ 
λικής σχέσης της με την Υπηρεσία της Αννας Παπαδά- 
μου, λόγω παραίτησής της. 

Β Δύο (2) οργανικές θέσειςτου κλάδου ΠΕ4 Πολιτικών 
Μηχανικών του ΥΠΠΟ ως εξής: 

1. Μία οργανική θέση της Κεντρικής Υπηρεσίας του ΥΠ- 
ΠΟ,από 24.11.97 ημερομηνία λύσης της υπαλληλικής 
σχέσης της με την Υπηρεσία της Ευαγγελίας Βαρουτά - 
Φλώρου, λόγω παραίτησής της. 

2. Μία οργανική θέση της 11ης Εφορείας Βυζαντινών 
Αρχαιοτήτων, από 29.9.97 ημερομηνία λύσης της υπαλ¬ 
ληλικής σχέσης της με την Υπηρεσία της Σοφίας Τσαγκα- 
λίδου, λόγω παραίτησής της. 

Γ. Δύο (2) οργανικές θέσεις του κλάδου ΔΕ 5 Σχεδια¬ 
στών του ΥΠΠΟ ως εξής: 

1. Μία οργανική θέση της Κεντρικής Υπηρεσίας του ΥΠ- 
ΠΟ, από 15.7.97 ημερομηνία λύσης της υπαλληλικής σχέ- 
σηςτηςμετην Υπη ρεσία της Αγγελικής Κο ντομάρη, λόγ ω 
παραίτησής της. 

2. Μία οργανική θέση της ΣΤ' Εφορείας Προϊστορικών 
και Κλασσικών Αρχ/των, από 4.3.97 ημερομηνία λύσης 
της υπαλληλικής σχέσης της με την Υπηρεσία της Ελισά¬ 
βετ Αλεξοπούλου, λόγω παραίτησής της. 

Δ. Δύο (2) οργανικές θέσεις του Κλάδου ΔΕ 6 Συντηρη¬ 
τών Έργων Τέχνης ταυ ΥΠΠΟ ως εξής: 

1. Μία οργανική θέση του Βυζαντινού και Χριστιανικού 
Μουσείου, από 28.11.97 ημερομηνία λύσης της υπαλλη¬ 
λικής σχέσης της με την Υπη ρεσία της Ευθαλίας Παπαγε- 
ωργίου, λόγω παραίτησής της. 

2. Μία οργανική θέση της 2ης Εφορείας Βυζαντινών 
Αρχ/των, από 23.12.97 ημερομηνία λύσης της υπαλληλι¬ 
κής σχέσης του με την Υπηρεσίατου Μιχαήλ Μηχαηλίδη, 
λόγω παραίτησής του. 

Ε. Μία (1) οργανική θέση του κλάδου ΔΕ 20 Εργατοτε- 
χνιτών του ΥΠΠΟ, της Κ' Εφορείας Προϊστορικών και 
Κλασσικών Αρχ/των, από 31.10.97 ημερομηνία μετάτα¬ 
ξης από τον κλάδο ΔΕ 20 Εργατοτεχνικώντου ΥΠΠΟ στον 
κλάδο ΔΕ 22 Φύλαξης - Πληροφόρησης του ΥΠΠΟ του 
Χρήστου Ραλλιά. 

ΣΤ. Δέκα (10) οργανικές θέσεις του κλάδου ΥΕ 6 Εργα- 
τοτεχνικών του ΥΠΠΟ, ως εξής: 

1. Μία οργανική θέση του Εθνικού Αρχαιολογικού Μου¬ 
σείου, από 1.7.97 ημερομηνία λύσης της υπαλληλικής 
σχέσης του με την Υπηρεσίατου Κωνσταντίνου Κακουλί- 
δη, λόγω παραίτησής του, 

2. Μία οργανική θέση της Δ' Εφορείας Προϊστορικών 
και Κλασσικών Αρχαιοτήτων, από 6.9.93 ημερομηνία λύ- 
σηςτης υπαλληλικής σχέσηςτου με την Υπηρεσίατου Δή¬ 
μου Δαγρέ, λόγω παραίτησής του. 

3. Μία οργανική θέση της Δ' Εφορείας Προϊστορικών 
και Κλασσικών Αρχ/των, από 27.6.97 ημερομηνία λύσης 
της υπαλληλικής σχέσηςτου με την Υπηρεσίατου Ιωάννη 
Γιαννούλη, λόγω παραίτησής του. 

4. Μία οργανική θέση της Ε' Εφορείας Προϊστορικών και 
Κλασσικών Αρχ/των, από 14.7.97 ημερομηνία λύσης της 
υπαλληλικής σχέσης του με την Υπηρεσία του Τρύφωνα 
Προκόπου, λόγω παραίτησής του. 

5. Μία οργανική θέση της ΚΑ' Εφορείας Προϊστορικών 
και Κλασσικών Αρχ/των, από 30,9.97 ημερομηνία λύσης 
της υπαλληλικής σχέσης του με την Υπηρεσία του 
Κων/νου Δαδάρου, λόγω παραίτησής του. 

6. Μία οργανική θέση της 4ης Εφορείας Βυζαντινών 
Αρχ/των, από 3.3.91 ημερομηνία λύσης της υπαλληλικής 
σχέσηςτου με την Υπηρεσίατου Δημητρίου Γ ιαννά, λόγω 
παραίτησής του. 

7. Δύο οργανικές θέσεις της ΚΒ' Εφορείας Προϊστορι¬ 
κών και Κλασσικών Αρχ/των από 13,4.97 και 5.7.97 ημε¬ 
ρομηνίες θανάτου των Ηλία Δρόσου και Στέργιου Κάζελ- 
λη, αντίστοιχα. 

8. Μία οργανική θέση της Κ' Εφορείας Προϊστορικών και 
Κλασσικών Αρχ/των, από 21.11.96 ημερομηνία μετάτα¬ 
ξης από τον Κλάδο ΥΕ 6 Εργατοτεχνιτώντου ΥΠΠΟ στον 
κλάδο ΥΕ 3 Νυχτοφυλάκων του ΥΠΠΟ, του Νικολάου Α- 
δαμίδη. 

9. Μία οργανική θέση της Δ' Εφορείας Προϊστορικών 


και Κλασσικών Αρχ/των, από 31.12.96 ημερομηνία αυτο¬ 
δίκαιης απόλυσης, λόγω συμπλήρωσης του ανωτάτου ο¬ 
ρίου ηλικίας του Γεωργίου Τριπόνια. 

Ζ. Τέσσερις (4) οργανικές θέσεις του κλάδου ΥΕ 7 Κα- 
θαριστώντου ΥΠΠΟ, ως εξής: 

1. Μία οργανική θέση της ΙΖ' Εφορείας Προϊστορικών 
και Κλασσικών Αρχ/των, από 31.12.96 ημερομηνία αυτο¬ 
δίκαιης απόλυσης, λόγω συμπλήρωσης του ανώτατου ο¬ 
ρίου ηλικίας της Βασιλικής Σαββοπούλου - Δεμερτζή. 

2. Μία οργανική θέση της Κ' Εφορείας Προϊστορικών και 
Κλασσικών Αρχ/των, από 19.11.97 ημερομηνία λύσης της 
υπαλληλικής της σχέσης με την Υπηρεσία της Ειρήνης Λε- 
βεντέλλη, λόγω παραίτησής της. 

3. Μία οργανική θέση της 2ης Εφορείας Βυζαντινών 
Αρχ/των, από 14.11.97 ημερομηνία λύσης της υπαλληλι¬ 
κής της σχέσης με την Υπηρεσία της Πετρούλα Πάνου, 
λόγω παραίτησής της. 

4. Μία οργανική θέση της 5ης Εφορείας Βυζαντινών 
Αρχ/των από 3.11.97 ημερομηνία λύσης της υπαλληλικής 
της σχέσης με την Υπηρεσία της Κανέλλας Γρίβα, λόγω 
παραίτησής της. 

Η. Δέκα (10) οργανικές θέσεις του κλάδου ΔΕ 5 Σχεδια¬ 
στών του ΥΠΠΟ, από 24.12.97 ημερομηνία δημοσίευσης 
του Ν. 2557/97, σύμφωνα με τον οποίο εντάχθηκαν ισά¬ 
ριθμοι υπάλληλοι σε προσωρινές θέσεις προσωρινού 
κλάδουΤΕ Εργοδηγών Σχεδιαστώντου ΥΠΠΟ, ως εξής: 

1. Έξι (6) οργανικές θέσεις στην Κεντρική Υπηρεσίατου 
ΥΠΠΟ. 

2. Μία (1) οργανική θέση στην Α' Εφορεία Προϊστορικών 
και Κλασσικών Αρχ/των. 

3. Μία (1) οργανική θέση στηνΔ' Εφορεία Προϊστορικών 
και Κλασσικών Αρχ/των. 

4. Μία (1) οργανική θέση στην 7η Εφορεία Βυζαντινών 
Αρχ/των. 

5. Μία (1) οργανική θέση στην ΙΣΤ' Εφορεία Προϊστορι¬ 
κών και Κλασσικών Αρχ/των. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Μαρτίου 1998 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 
-♦- 

Αριθ. 13465 (3) 

Έγκριση Μεταστέγασης του Δημοτικού Ωδείου Άρτας. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργα¬ 
να». 

2. Το Π,Δ. 941/77 «Περί οργανισμού του Υπουργείου 
Πολιτισμού και Επιστημών». 

3. Το Β,Δ. 16/66 «Περί ιδρύσεως ιδιωτικών μουσικών ι¬ 
δρυμάτων». 

4. Την αριθμ. ΥΠΠΟ/ΓΝΟΣ/49095/30.10.91 απόφαση 
«Μεταβίβαση αρμοδιοτήτων Υπουργού και δικαιώματος 
υπογραφής “Με εντολή Υπουργού" στους Γεν. Γραμμα¬ 
τείς, Γεν. Δ/ντές, Προϊσταμένους Διευθύνσεων, Τμημά¬ 
των, Γ ραφείων της Κ.Υ. του ΥΠΠΟ» (ΦΕΚ987/Β/28.11.91). 

5. Την απόφαση αρ. 3103/38954/30.11.87 «Χορήγηση ά¬ 
δειας ίδρυσης και λειτουργίας Δημοτικού Ωδείου Άρτας» 
(ΦΕΚ 755/Β/31.12.87). 

6. Το από 2.2 98 πρακτικό αυτοψίας της Δ/νσης Τεχνι¬ 
κών Υπηρεσιών της Νομαρχιακής Αυτοδιοίκησης Αρ¬ 
τας. 

7. Την από 21.2.95 αίτηση του Δημοτικού Ωδείου Άρτας, 
μετά συνημμένα δικαιολογητικά, αποφασίζουμε: 

Εγκρίνουμε την μεταστέγαση του Δημοτικού Ωδείου 
Αρτας στο κτίριο επί της οδού Β. Κωνσταντίνου 28 στην 
Αρτα. 

Στην αίθουσα ομαδικής διδασκαλίας δεν επιτρέπεται η 
φοίτηση περισσοτέρων των δεκαπέντε (15) σπουδα¬ 
στών. 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Μαρτίου 1998 
Με εντολή Υπουργού 
Ο Διευθυντής 
Π. ΠΟΛΥΧΡΟΝΟΠΟΥΛΟΣ 
-♦- 

Αριθ. 13826 ( 4 ) 

Εγκριση μεταστέγασης της Μουσικής Σχολής Δήμου Ιε- 
ράπετρας. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργα¬ 
να». 

2. Το Π.Δ. 941/77 «Περί οργανισμού του Υπουργείου 
Πολιτισμού και Επιστημών». 

3. Το Β.Δ. 16/66 «Περί ιδρύσεως ιδιωτικών μουσικών ι¬ 
δρυμάτων». 

4. Την αριθμ. ΥΠΠΟ/ΓΝΟΣ/49095/30.10.91 απόφαση 
«Μεταβίβαση αρμοδιοτήτων Υπουργού και δικαιώματος 
υπογραφής "Με εντολή Υπουργού" στους Γεν. Γραμμα¬ 
τείς, Γεν. Δ/ντές, Προϊσταμένους Διευθύνσεων, Τμημά¬ 
των, Γραφείων της Κ.Υ. του ΥΠΠΟ» (ΦΕΚ 987/Β/ 
28.22.91). 

5. Την αριθμ. ΥΠΠΟ/ΚΑΤΕΧΝ/Δ/4888/332/17.2.86 «Χο- 
ρήγηση άδειας λειτουργίας στη Μουσική Σχολή Δήμου Ιε- 
ράπετρας». 

6 Την από 16.2.98 αίτηση της Μουσικής Σχολής Δήμου 
Ιεράπετρας, μετά συνημμένα δικαιολογητικά, αποφασί¬ 
ζουμε: 

1. Εγκρίνουμε την μεταστέγαση της Μουσικής Σχολής 
Δήμου Ιεράπετρας, καθώς και της Δημοτικής Σχολής Βυ¬ 
ζαντινής Μουσικής που θα στεγασθεί στο κτίριο επί της 
πλατείας Κανουπάκη στην Ιεράπετρα. 

2. Στην αίθουσα διδασκαλίας δεν επιτρέπεται η φοίτηση 
περισσοτέρων των δεκαπέντε (15) σπουδαστών. 

3. Από τις διατάξεις της απόφασης αυτής δεν προκα- 
λείται δαπάνη σε βάρος του Κρατικού Προϋπολογι¬ 
σμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Μαρτίου 1998 

Με εντολή Υπουργού 
Ο Διευθυντής 
Π. ΠΟΛΥΧΡΟΝΟΠΟΥΛΟΣ 


Αριθ. 8400 (5) 

Τροποποίηση της συστατικής πράξης της Δημοτικής Επι¬ 
χείρησης με την επωνυμία «Δημοτική Εταιρεία Πληρο¬ 
φόρησης Θεάματος και Επικοινωνίας» στο Δήμο Θεσ¬ 
σαλονίκης. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 
Έχοντας υπόψη: 

1) Τις διατάξεις των άρθρων 10 παρ. 6 και 7 παρ. 1 α του 
Ν. 2503/1997 «Διοίκηση, οργάνωση, στελέχωση τη ς Περι¬ 
φέρειας, ρύθμιση θεμάτων για την τοπική αυτοδιοίκηση 
και άλλες διατάξεις». 

2) Τις διατάξεις της παρ. 3 του άρθρου 277του Π Δάος 
410/1995 (Δ.Κ.Κ.). 

3) Την απόφαση του Υπουργού Εσωτερικών αριθ. 
25097/9.4.1984 (ΦΕΚ244 Β) «Καθορισμόςτων αναγκαίων 
λεπτομερειών για την εφαρμογή των διατάξεων των άρ- 
θρων 205 -213του Ν, 1065/1980». 

4) Την αριθμ. 16092/15.3.1968 (ΦΕΚ 167/Β/24.3.1988) 
απόφαση του Υπουργού Εσωτερικών, που αφορούσε τη 
σύσταση της παραπάνω επιχείρησης, όπως τροποποιή¬ 
θηκε και συμπληρώθηκε μεταγενέστερα με την όμοια α- 
Ρίθμ. 63617/27.9.1990 (ΦΕΚ 646/Β./11.10.1990). 

5) Την αριθμ. 248/1998 απόφαση του Δημοτικού Συμ¬ 
βουλίου Θεσσαλονίκης, αποφασίζουμε: 

Τροποποιείται η συστατική πράξη της Δημοτικής Επι¬ 
χείρησης με την επωνυμία «Δημοτική Εταιρεία Πληροφό- 
ρησης Θεάματος και Επικοινωνίας» στο Δήμο Θεσσαλο¬ 
νίκης και ειδικότερα στην παρ. 4 που αφορά τη διάρκεια 
της επιχείρησης η οποία παρατείνεται για άλλα δέκα χρό¬ 
νια από τη λήξη της (24.3.1998), δηλαδή μέχρι 24.3.2008. 

Κατά τα λοιπά ισχύει η αριθ. 16092/15.3.1988 (ΦΕΚ 
167/Β/24.3.1988) απόφαση του Υπουργού Εσωτερικών, 
που αφορούσε τη σύσταση της παραπάνω επιχείρησης, 
όπως τροποποιήθηκε και συμπληρώθηκε μεταγενέστερα 
με τις όμοιες αριθμ. 63617/27.9.1990 (ΦΕΚ 646/Β/ 
11.10.1990). 

Απότις διατάξεις της απόφασης αυτής δεν προκαλείται 
δαπάνη σε βάρος του προϋπολογισμού του Δήμου Θεσ¬ 
σαλονίκης για το τρέχον οικονομικό έτος και για τα επό¬ 
μενα οικονομικά έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 14 Μαρτίου 1998 

Ο Γενικός Γραμματέας Περιφέρειας 
ΧΑΡΑΛΑΜΠΟΣ ΣΟΦΙΑΝΟΣ 

-♦- 

Αριθ. 1196 

Μεταβίβαση οικοπέδου στην Κοινότητα Ανω Ποροΐων Ν. 
Σερρών. 

Ο ΝΟΜΑΡΧΗΣ ΣΕΡΡΩΝ 
Έχοντας υπόψη: 

1) Τις διατάξεις των άρθρων 1 και 5 του Ν. 3200/55 «Πε¬ 
ρί διοικητικής αποκεντρώσεως», όπως συμπληρώθηκαν 
με τις διατάξεις των άρθρων 1 και 4 του Ν.Δ. 532/70 «περί 
συμπληρώσεως των διατάξεων περί διοικητικής αποκε¬ 
ντρώσεως». 

2) Το Β.Δ. αριθμ. 709/70 «περί καθορισμού των διατη¬ 
ρούμενων υπέρ του Υπουργού και των Περιφερειακών 

αρχών διανομαρχιακού επιπέδου αρμοδιοτήτων επί θε¬ 
μάτων του Υπουργείου Γεωργίας», όπως αυτό τροποποι¬ 
ήθηκε με το Π.Δ. 94/93. 

3) Το Β.Δ. 347/71 «περί των παρά ταις Περιφερειακαίς 
Υπηρεσίαις του Υπουργείου Εθνικής Οικονομίας επί θε¬ 
μάτων Γ εωργίας Συμβουλίων». 

4) Τις διατάξεις του Ν. 2218/94 «Ίδρυση Νομαρχιακής 
Αυτοδιοίκησης, τροποποίηση διατάξεων για την Πρωτο¬ 
βάθμια Αυτοδιοίκηση και την Περιφέρεια και άλλες δια¬ 
τάξεις» (ΦΕΚ 90/94), όπως τροποποιήθηκαν και συμπλη¬ 
ρώθηκαν στη συνέχεια. 

5) Τον Οργανισμό Οργάνωσης και Λειτουργίας της Νο¬ 
μαρχιακής Αυτοδιοίκησης Σερρών (ΦΕΚ Β 967/ 
4.5.1997). 

6) Τις διατάξεις του άρθρου 10 παρ. 8 του Ν. 2503/97 
(ΦΕΚ Α 107/97) «περί μεταβίβασης αρμοδιοτήτων επί 
πράξεων προβλεπομένων από την εν γένει Αγροτική 
Νομοθεσία στα όργανα της Νομαρχιακής Αυτοδιοίκη¬ 
σης». 

7) Την αριθμ. 3398/22.7.1997 απόφασή μας με την ο¬ 
ποία παρέχεται στον Προϊστάμενο του Τμήματος Εποικι¬ 
σμού - Αναδασμού η εξουσία υπογραφής σε ορισμένα α¬ 
πό τα αντικείμενά μας. 

8) Τουπ’ αριθμ. 322/10.3.98 έγγραφο της Κοινότητας Ά¬ 
νω Ποροΐων με το οποίο ζητά την μεταβίβαση κατά κυ¬ 
ριότητα των υπ' αριθμ. 245,262 και 268 διαθεσίμων οικο¬ 
πέδων έκτασης αντίστοιχα 0,150, 1370 και 0,500 τ.μ. 

9) Τα κτηματολογικά στοιχεία της οριστικής διανομής 
και ρυμοτομίας έτους 1982 του συνοικισμού Άνω Πο¬ 


ροΐων, στα οποία τα ως άνω οικόπεδα φέρονται ως διαθέ¬ 
σιμα προοριζόμενα για κοινοφελείς σκοπούς. 

10) Τις διατάξεις του άρθρου 164 παρ. 1 εδάφ.γ'καιδ' 
του Αγροτικού Κώδικα, αποφασίζουμε: 

Μεταβιβάζουμε κατά πλήρη νομή και κυριότητα στην 
Κοινότητα Άνω Ποροΐων τα παρακάτω διαθέσιμα προ ορι¬ 
ζόμενα για κοινοφελείς σκοπούς οικόπεδα της οριστικής 
διανομής και ρυμοτομίας έτους 1992 του ομώνυμου συ¬ 
νοικισμού. 

1. Υπ’ αριθμ.245 Ο.Τ. 21 εκτασ. 0,150 τ. μ. προ οριζόμενο 
για κοινοτικό κατάστημα. 

2. Υπ’ αριθμ. 268 Ο.Τ. 24 εκτασ. 0,500 τ.μ., ομοίως ως ά¬ 
νω. 

3. Υπ’ αριθμ, 262 Ο.Τ. 22 εκτασ. 1370 τ.μ. προοριζόμενο 
για εξοχικό κέντρο. 

Στα ανωτέρω μεταβιβαζόμενα οικόπεδα η Κοινότητα α¬ 
ποκτά νομή και κυριότητα χωρίς την καταβολή τιμήματος 
ή κάποιας άλλης αποζημίωσης, 

Η παρούσα απόφαση επέχει θέση τίτλου κυριότητος, η 
οποία και μεταγράφεται με τη φροντίδα του Προέδρου 
της Κοινότητας. 

Η παρούσα απόφαση να δημοοιευθεί στην Εφημερίδα 
της Κυβερνήσεως. 

Σέρρες, 13 Μαρτίου 1998 

Με εντολή Νομάρχη 
Ο Προϊστάμενος Τμήματος 
Εποικισμού - Αναδασμού 
ΔΗΜ. ΜΠΙΡΤ20Σ 

